એ થઇ શકે છે કે કોઇના દિમાગમાં આ સવાલ પૈદા થાય કે જેવી રીતે કુર્આને કરીમ હઝરત રસૂલે ખુદા(સ.અ.વ.)ની પવિત્ર જીંદગીમાં નાઝિલ થયુ હતુ અને કુર્આનનું નાઝિલ થવું આં હઝરત(સ.અ.વ.)ના ઝમાનામાં સંપૂર્ણ થઇ ગયુ અને હવે આ ઝમાનામાં નુઝુલે કુર્આનનો કોઇ તસવ્વુર નથી, આ પ્રકારની વિચારધારામાં એક મોટી ખામી મળી આવે છે, જાણે તે શબે કદ્રને નુઝુલે કુર્આનની યાદગાર સમજીને પોતાની ઇબાદતથી આ શબને શણગારે છે, જ્યારે કે એવુ બિલ્કુલ નથી. આ ખામીને દિમાગ અને વિચારમાં એટલા માટે કોઇ જગ્યા દેવી જોઇએ નહી, કારણકે શબે કદ્રની બે અઝીમતરીન ફઝીલતો છે. એક કુર્આનનું નાઝિલ થવું, જેમાં તમામ ભીની અને સુકી ચીજોની હકીકત મવજુદ છે અને ખિલ્કતના દિવસથી ફેેરફારની દુનિયાની યુનિવર્સીટી રહી છે. ઝમાનાની આગેકુચનો હિસાબ, વર્ષો, મહિના અને દિવસો પર છે. આ ફેરફારના ઇશારા એ છે જે એજ સમજી શકે છે, જે રાસેખૂન ફિલ્ ઇલ્મ હોય છે. આના આધારે વર્ષની એક મુદ્દત બનાવી અને તે દરમિયાનમાં જે ફેરફાર દ્રશ્યમાન થવાવાળા હોય છે, આ તમામનો એક સંપૂર્ણ હિસાબ લઇને મલાએકા અર્ષથી ફર્શ પર આવે છે અને તમામ બાબતો અઝિમુશ્શાન ફરિશ્તા જેને હ કહેવાય છે, તેના થકી એક કેન્દ્ર પર આવીને પોતાની જવાબદારીઓ અંજામ આપે છે, આગળ જઇને અમે તેની સ્પષ્ટતા કરીશું.